कांग्रेस ने किसानों का कर्ज माफ करने की मांग उठाई
क्षेत्रके गांवों में कुछ दिनों पहले ओलावृष्टि अतिवृष्टि, विद्युत दरों में बढ़ोतरी नोट बंदी से हुए नुकसान को लेकर भारतीय युवा कांग्रेस के कार्यकर्ताओं ने मुख्यमंत्री के नाम तहसीलदार शंकराराम गर्ग को ज्ञापन सौंपा। जिसमें बताया कि सरकार द्वारा कि गई नोट बंदी से प्रदेशभर में प्रभावित लाखों किसानों का कर्ज माफ करने की मांग की है। उन्होंने बताया कि सरकार के निर्णयों से कृषि कार्यों पर बुरा असर पड़ा। जिससे आमजन का आमजन किसानों का जीना मुहाल हो गया है। उसके बाद पिछले दिनों हुई ओलावृष्टि से किसानों की अधिकांश फसलें भी खराब हो गई है। ऐसे में किसानों के सामने रोजी रोटी का संकट खड़ा हो गया। कांग्रेस कार्यकर्ताओं ने कहा कि राज्य सरकार की 24 घंटे विद्युत आपूर्ति करने दावा कर रही है, लेकिन धरातल स्तर पर स्थिति कुछ और है। किसानों को कृषि कार्य के लिए चार से पांच घरेलू उपभोक्ताओं को 24 की 10 से 13 घंटे बिजली दी जा रही है। इस दौरान युकां लोकसभा अध्यक्ष सीएल गहलोत, यूथ कांग्रेस नगर अध्यक्ष रफील खान, यूथ लोकसभा महासचिव जयंतीलाल, यूथ महासचिव रूस्तम अली, मांगीलाल, अशोक सुंदेशा भजन पंवार सहित अन्य कांग्रेसी मौजूद थे।
आहोर| पिछलेतीन वर्षों से विद्युत दरों में लगातार दो बार वृद्धि कर आम जनता पर अप्रत्याशित आर्थिक बोझ डालने तथा नोट बंदी के चलते लाखों किसानों को भयंकर प्रभावित करने के साथ किसानों द्वारा लिये गए ऋण माफ करवाने को लेकर आहोर विधानसभा क्षेत्र के युवा कांग्रेस पदाधिकारियों ने मुख्यमंत्री के नाम उपखंड अधिकारी को ज्ञापन दिया। विद्युत दरों में अप्रत्याशित वृद्धि से आमजन की कमर टूट गई है। इस दौरान आहोर विधानसभा क्षेत्र युवा कांग्रेस अध्यक्ष पूजा कुमारी, युवा कांग्रेस सचिव संजय खान, युवा कांग्रेस जालोर-सिरोही सचिव सुभाष गोमतीवाल, चंदनसिंह वलदरा, प्रमोद नामदेव, गणेशाराम चौधरी, भंवर छीपा, भारमल चारण, युसुफ पठान, खीमराज, पुराराम, सुरेश, भैरूलाल सहित कई युवा कार्यकर्ता मौजूद थे।
युवककांग्रेस ने प्रदर्शन कर बिजली दरें घटाने की मांग की
जालोर| भारतीय युवक कांग्रेस कार्यकर्ताओं ने शुक्रवार को जिला मुख्यालय पर प्रदर्शन करते हुए जिला कलेक्टर के माध्यम से मुख्यमंत्री के नाम ज्ञापन भेजा। ज्ञापन में बताया कि पिछले तीन वर्षों में बिजली दरों में दो बार बढ़ोतरी कर जनता पर अप्रत्याशित आर्थिक बोझ डाला गया है। वर्ष 2015में फरवरी महीने में विद्युत दरों में 17 से 24 फीसदी वृद्धि कर हर श्रेणी के उपभोक्ताओं पर भार डाला और पुन: अब बिजली की दरों में औसत 9.6 प्रतिशत की वृद्धि कर बढ़ती महंगाई में आमजन की कमर तोड़ने का कार्य किया गया है। युवक कांग्रेस के लोकसभा क्षेत्र अध्यक्ष आमसिंह परिहार के नेतृत्व में जिला मुख्यालय पर पहुंचे कार्यकर्ताओं ने ज्ञापन में बताया कि नोटबंदी के कारण किसानों पर विपरीत प्रभाव पड़ा है। जिसमें काश्तकारी के कार्यों पर असर हुआ है। जिस कारण किसान तो खाद ला सका है और ही सामग्री। ऐसे में अब सीजन के समय विद्युत दरों को बढ़ाकर जनविरोधी कदम उठाया गया है।
कार्यकर्ताओं ने किसानों के कर्ज माफ करने, पूर्व की ओलावृष्टि एवं अतिवृष्टि के मुआवजे शीघ्रातिशीघ्र घोषित करवाकर वितरित करवाने की मांग की। इस अवसर पर चंपालाल मेघवाल, सर्जनसिंह, तेजसिंह बालावत, हनीफ खां, कालूराम, बाबूलाल, हिराराम, ओमप्रकाश वाल्मिकी, रामाराम चौधरी, दरगाराम आदि उपस्थित थे।
आहोर | किसानोंके कर्ज माफ करवाने को लेकर ज्ञापन सौंपते कार्यकर्ता।
भीनमाल | तहसीलदारको ज्ञापन सौंपते युवा कांग्रेस के पदाधिकारी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva